cyanic-selkie/wikianc huggingface dataset:
Goti (subkultūra)
Anks un goti
Gotiskajā literatūrā viena no tematikām bija vampīri. Vēlāk saradās vampīru fani, kas sapriecājās par ēģiptiešu pēcnāves uzskatiem, mūmijām utt. un adoptēja anku kā nemirstības simbolu, ko ienesa gotu subkultūrā, padarot to par gotu simbolu. Arī ar viduslaiku Eiropas kultūru, tieša sakara ankam nav. Sakarība ir tikai tik liela, ka ankam ir sakars ar gotiem, gotiem sakars ar gotisko literatūru un gotiskajai literatūrai sakars ir ar viduslaikiem
Filchner
Filchner var attiekties uz
Baumaņu Kārlis
Baumaņu Kārlis jeb Kārlis Baumanis ( — ), pseidonīms Ako, bija skolotājs un jaunlatviešu sabiedriskās kustības darbinieks, viens no pirmajiem latviešu komponistiem un latviešu profesionālās mūzikas pamatlicējiem, satīriskā izdevuma "Dunduri" līdzstrādnieks, dramaturgs un dzejnieks.
Baumaņu Kārlis bija starp tiem, kuri ievadīja latviešu nacionālās atmodas kustību. Plašāk pazīstams kā latviešu tautas himnas "Dievs, svētī Latviju" autors, kas vēlāk kļuva par Latvijas Republikas valsts himnu.
Biogrāfija
Dzimis tagadējā Limbažu novada Viļķenes pagasta Indriķu pusmuižas nomnieka Jākoba Baumaņa un viņa sievas Annes ģimenē kā sestais dēls. 1837. gadā Baumaņu ģimene pārcēlās uz Limbažu pilsmuižas Lemšukalna mājām. Mācījās Limbažu draudzes skolā (1846—1848), Limbažu elementārskolā (1848—1850) un Limbažu apriņķa skolā (1850—1852). Pēc apriņķa skolas beigšanas no 1853. līdz 1856. gadam mācījās Cimzes skolotāju seminārā Valkā, kur apguva vispārizglītojošos priekšmetus, speciālo pedagoģiju, svešvalodas, kora dziedāšanu, ērģeļu un vijoles spēli.
1856. gada vasarā Baumaņu Kārlis pabeidza semināru ar teicamām atzīmēm visos priekšmetos un sāka strādāt par mājskolotāju Ķirbižu muižas īpašnieka fon Aderkaša ģimenē. Aizskarts nacionālās jūtās un neapmierināts ar savu pazemojošo stāvokli, viņš 1858. gada rudenī pameta darbu muižā un devās uz Krievijas Impērijas galvaspilsētu Pēterburgu ar vārdiem "Labāk Pēterburgā par dvorņiku, nekā Vidzemē par skolotāju”.
Pēterburgā tautas labā varēja izdarīt daudz ko tādu, kas Baltijā tobrīd nebija iespējams. Krievu sabiedrība daudzkārt atbalstīja latviešu nacionālos centienus, tādēļ Pēterburgā 1860. gados izveidojās latviešu progresīvās domas centrs, kuram pievienojās Baumanis.
Sākumā viņš dzīvoja pie brāļiem – Mārtiņa un Jēkaba, kas tur bija ieradušies jau agrāk kā amata zeļļi. Sakarā ar to, ka Cimzes semināra atestāts nepiešķir tiesības strādāt skolotāja darbu Pēterburgā, Baumanis ar Jāņa Cimzes jaunākā brāļa Dāvida Cimzes atbalstu īsā laikā sagatavojās nepieciešamajam mājskolotāja eksāmenam, ko nokārtoja ar ļoti labām zināšanām. Viņš sāka strādāt par audzinātāju un kaligrāfijas skolotāju Sv. Annas baznīcas skolā.
Līdztekus bija mājskolotājs Krievijas Tautas apgaismošanas ministrijas 1.departamenta direktora Nikolaja Rēbindera ģimenē. Tur viņam pavērās plašas iespējas pašizglītībai (mājās bija liela privāta bibliotēka ar ievērojamiem darbiem vēsturē un pedagoģijā) un izdevība satikties ar daudzām tā laika ievērojamām personām, tai skaitā vācu valstsvīru Bismarku u.c.
1860. gadā Baumanis dabūja pastāvīgu darbu kā vācu valodas pasniedzējs Pēterburgas Reformātu skolā, kurā viņš nostrādāja vairāk kā divdesmit gadu. Skolas direktors Dāvids Margo pamudināja viņu sastādīt vācu valodas mācību grāmatu, kas tika izdota 1865. gadā: „Elemente deutscher Schrift un Sprache”.
Šajā laikā viņš iestājās jaundibinātajā Pēterburgas latviešu lasāmajā biedrībā (1862), bija "Pēterburgas Avīžu" līdzstrādnieks (1862—1865), kur tolaik darbojās arī Krišjānis Valdemārs un Auseklis.
Svarīgs pavērsiens viņa dzīvē bija ievēlēšana par Rīgas Latviešu biedrības runasvīru un Dziedāšanas komisijas locekli 1870. gadā, kur viņš rosīgi piedalījās Pirmo vispārīgo latviešu dziedāšanas svētku sagatavošanā. Šajā gadā viņš salaulājās ar Sārumu muižas rentnieka Ferdinanda fon Vites meitu Mariju Karolīni Elizabeti un bija vācu valodas skolotājs prestižajā Smoļnija Dižciltīgo jaunavu institūtā.
1871. gadā viņš papildinājās kompozīcijas mācībā pie čehu mūziķa Voiceha Hlavača. 1872. gada 14. novembrī piedzima viņa meita Lilija Elizabete. 1873. gadā par panākumiem pedagoģiskajā darbā viņu apbalvoja ar Sv. Annas ordeni.
1873. gada Pirmajos Dziesmu svētkos atskaņoja divas Baumaņu Kārļa oriģināldziesmas — "Tēvijas dziesmu" un "Daugavas zvejnieku dziesmu". Tautas himnu "Dievs, svētī Latviju!" programmā cenzūras dēļ neiekļāva, bet tomēr dziedāja svinīgajā atklāšanas aktā 1873. gada 26. jūnijā Rīgas Latviešu biedrības zālē. Baumaņu Kārlis kopā ar savu skolotāju Jāni Cimzi un virsdiriģentiem darbojās koru karu žūrijas komisijā.
1874. gadā Pēterburgā publicēja Baumaņa dziesmu krājumus "Austra" un "Līgo" ar himnu "Dievs, svētī Latviju", pēdējo gan Rīgas ostā vietējā valdība konfiscēja un sadedzināja turpat Daugavmalā.
1874. gadā Baumaņu Kārlis kopā ar Kronvaldu Ati vadīja Otro vispārējo skolotāju konferenci, kur divsimt piecdesmit septiņi skolotāji pirmo reizi paši bez mācītāju virsuzraudzības pārsprieda latviešu skolu lietas, īpašu nozīmi jaunā cilvēka „sirds izglītošanā” piešķirot tautasdziesmai un mūzikai.
1875. gadā Pēterburgā iznāca viņa dziesmu krājums Mortuos plango Ata Kronvalda piemiņai, dziesma "Mūsu Tēvs debesīs" (pirmā latviešu garīgā dziesma) un skolotājam Voiceham Hlavačam dāvinātais skaņdarbs ar Bībeles tekstu. 1875. gada 25. maijā piedzima viņa meita Marta Matilde.
No 1875. līdz 1878. gadam Baumanis bija almanahu "Dunduri" līdzstrādnieks un faktiskais izdevējs. 1870. gadu vidū izcēlās asa polemika sakarā ar J. Cimzes "Dziesmu rotas" 3. daļas kritiku, kurā Baumanis pārmeta Cimzem vācu tekstu un meldiju piejaukšanu latviešu tautas dziesmām. Polemikas atskaņas bija arī "Dunduru" satīrā, kur tika izsmieta tumsonība un atpakaļrāpulība. 1877. gada pavasarī viņš pabeidza krājumu "Dziesmu vītols" skolām un biedrībām, kuru neizdeva cenzūras dēļ.
Par spīti tam 1878. gadā Krievijas Impērijas valdība Baumani apbalvoja ar Sv. Staņislava ordeni par panākumiem pedagoģiskajā darbā un 1880. gada Otro Vispārīgo latviešu Dziedāšanas svētku repertuārā uzņēma viņa dziesmas "Trimpula", "Latviski lai atskan dziesmas" un "Mūsu Tēvs debesīs".
Tomēr 1881. gadā viņu atbrīvoja no skolotāja darba Reformātu skolā, uzteicot arī dzīvokli. Par atlaišanas iemesliem tiek minētas vairākas versijas. Daži, tostarp radinieki, uzskata, ka pie vainas ir pārmērīgā grādīgo dzērienu lietošana. Tiek minēti arī kādi valodas traucējumi, taču pārliecinošs ir arī skaidrojums par nelabvēļu ietekmi un pieļāvums, ka 1881. gadā, sākot valdīt caram Aleksandram III, viņš uzsāka „tīrīšanu” sabiedrībā un „disidents” Baumaņu Kārlis ir iekļuvis šajā sarakstā.
Pēc atgriešanās dzimtenē 1882. gadā Baumaņu Kārlis apmetās Limbažos un aktīvi darbojās Limbažu Saviesīgajā biedrībā un vadīja jautājumu un atbilžu vakarus. Viņa redakcijā tika izdots "Īstais Baltijas kalendārs", kur Baumaņu Kārlis publicēja arī savus sacerējumus. Mūža nogalē rakstītās "Palma lapiņas, plūktas no dzīvības koka" jeb "garīgās svētku dziesmiņas katram dzīves gadījumam" iespieda Mārtiņš Elksne savā Limbažu tipogrāfijā.
1888. gadā Trešajos Dziesmu svētkos simfoniskais orķestris atskaņoja "Dievs, svētī Latviju!", bet 1895. gadā Ceturtajos Dziesmu svētkos dziesmu "Dievs, svētī Latviju!" kā latviešu tautas himnu iekļāva koru kopkoncerta programmā.
Baumaņu Kārlis miris, apglabāts Limbažu kapsētā. Kapa pieminekļa autors — Gustavs Šķilters (1920).
Arī viņa meita Elizabete Lilija kļuva par skolotāju Limbažos.
Literārā darbība
Baumaņu Kārlis 1870. gados rosīgi darbojās arī literatūrā un publicistikā ar pseidonīmiem Aco, Ako, Antikangars, Aco — Antikangars. Viņš pats zīmēja arī karikatūras satīriskajā izdevumā "Dunduri".
Bija vairāku satīrisku dziesmu autors, viņa teksts "Latvju tautas dziesmas liktenis", kurā izsmiets latviešu tautas dziesmu noniecinātājs baltvācu luterāņu mācītājs — "melnās drānās plikgalv’s, bāls un sašutis".
Dziesmas teksts beidzās ar sajūsmu, ka radušies tautieši, kas ar spalvas palīdzību cīnās pret šo plikgalvi un Latvijā sāk skanēt tautas īstās dziesmas: "Slava jaunam tautas ziedam! Sveiks lai valda Līgas gars!"
Dramaturģija
Manuskriptā palikusi satīriskā luga "No tumsas caur dūmiem pie gaismas" ("Scenas iz Baltijas, uzzīmētas no ACO"). Šī divcēlienu luga sabiedriskajā skanējuma ziņā tuva "Dunduru" satīrai, tajā skan arī Zobugala motīvi. Lugā tēloti latviešu studenti — jaunlatvisko centienu paudēji, kuri asi kritizē Baltijas vāciešu kundzību. Studenti lugas gaitā pārvērš veco laiku pinekļos ieslīgušo saimnieku par apgaismotu cilvēku. Lugā izzoboti arī baznīcas kalpi. Lugas personas izsaka asas replikas par Baltijas agrārajām attiecībām.
Publicistika
Baumaņu Kārļa publicistiskie teksti atrodami presē. Viņš polemizējis par tautas dziesmu tekstu un mūzikas jautājumiem, rakstījis arī par valodniecību. Vairāki viņa raksti iespiesti viņa sastādītajā un rediģētajā "Īstajā Baltijas kalendārā" (1890 — 1899), kuru viņš ir arī ilustrējis.
Apbalvojumi
Par izciliem sasniegumiem pedagoga darbā Sankt-Pēterburgā Baumaņu Kārlis 1873. gadā saņēmis Sv.Annas ordeni, bet 1878. gadā - Sv.Staņislava ordeni.
Iespraudums
Izpaudums
Ar iespraudumu var tikt izpausts:
Pieturzīmju lietojums
Daļa iespraudumu tiek atdalīti ar pieturzīmēm no pārējā teikuma, parasti tas tiek darīts ar komatu, piemēram:
Ar pieturzīmēm netiek atdalīti dažādi modalitātes ziņā iespraudumiem līdzīgi vārdi, piemēram:
Drente
Drente (nl) ir Nīderlandes province valsts ziemeļaustrumos. Austrumos tā robežojas ar Lejassaksiju (Vāciju), ziemeļos ar Groningenu, rietumos ar Frīzlandi, bet dienvidos ar Overeiselu. Provinces administratīvais centrs ir Asena.
Vairāk nekā 50 megalītiski kapu pieminekļi (dolmeni) liecina, ka šī teritorija ir bijusi apdzīvota jau aizvēsturē. No 1046. līdz 1522. gadam teritorija bija daļa no Utrehtas bīskapijas. 1536. gadā zeme tika nodota Svētās Romas imperatoram Kārlim V Hābsburgam. Drente kā province pirmo reizi tika izveidota tikai 1796. gadā.
Iestarpinājumi, iespraudumi un paskaidrojošas vārdu grupas
Iestarpinājums, iespraudums un paskaidrojoša vārdu grupa ir sintaktisks elements vai veidojums, kas tiek atdalīts no pārējā teikuma ar pieturzīmēm, tomēr tam ir īpašs saistījums ar kādu vārdu teikumā vai arī ar visu teikumu kopumā. Latviešu valodā ir atšķirības visu trīs terminu lietojumā, iedalījumā, tāpat krustojas to izmantojums.
Iestarpinājumi un iespraudumi parasti nepieder pie attiecīgā teikuma teikuma locekļiem. Ja to veido pilnnozīmes vārdu savienojums vai teikums, tad šajā veidojumā var būt gan teikuma virslocekļi, gan arī palīglocekļi.
Dažas vārdformas var būt ne tikai iespraudumi vai iestarpinājumi, bet arī veikt virsteikuma funkciju, ja vien atrodas teikuma sākumā. Pie šādām vārdformām pieder, piemēram, iespējams, saprotams, cerams, jāatzīst, liekas.
Šie veidojumi raksturīgi zinātniskajam stilam, kā arī publicistikai, plašsaziņas līdzekļu valodai.
1507. gads
1507. gads bija parastais gads, kas pēc Jūlija kalendāra sākās piektdienā.
Iestarpinājumi, iespraudumi un paskaidrojošas vārdu grupas
Veidotāji
Iestarpinājumu vai iespraudumu var veidot:
Paskaidrojošu vārdu grupu var veidot:
Otrais karagājiens uz Sontaganu un Sāmsalu (1216)
Pavasarī igauņi kopā ar Polockas kņazu Vladimiru gatavojās atriebības karagājienam, lai atkal nosprostotu Daugavas ieteci jūrā un mēģinātu ieņemt Rīgu. Kņaza Vladimira pēkšņās nāves dēļ šis atbildes karagājiens izjuka. Sāmsalieši palu laikā devās augšup pa Salacas upi un izlaupīja letu ciemus ap Burtnieku ezeru.
The Edge
Deivids Hauels Evanss (dzimis Londonā), plašāk pazīstams ar savu pseidonīmu The Edge, ir īru rokgrupas U2 ģitārists un taustiņinstrumentālists. Viņa atšķirīgais elektriskās ģitāras tembrs un spēlēšanas perkusīvais stils, kopā ar viņa inovatīvo digitālās skaņas izmantošanu, ir bijis viens no būtiskākajiem U2 unikālā skanējuma iemesliem. 2003. gadā mūzikas žurnāls "Rolling Stone" viņu ierindoja 24. vietā savā 100 visu laiku labāko ģitāristu sarakstā. Kopā ar grupu U2 viņš ir ieguvis 22 "Grammy" mūzikas balvas. Lai arī The Edge ir dzimis Londonā un viņa vecāki ir velsiešu izcelsmes, viņš pats gandrīz visu savu mūžu ir nodzīvojis Īrijā.
Vladimirs Deņisovs
Vladimirs Deņisovs (be; dzimis 1984. gada 29. jūnijā) ir baltkrievu hokejists, aizsargs, Baltkrievijas hokeja izlases dalībnieks. Pašlaik (2017) Deņisovs spēlē Kontinentālās hokeja līgas kluba Minskas "Dinamo" sastāvā.
Spēlētāja karjera
Profesionāļa karjeru Deņisovs uzsāka 2001.—02. gada sezonā, debitējot Baltkrievijas Ekstralīgas kluba HK Vitebska sastāvā. Dažādos Baltkrievijas Ekstralīgas klubos Deņisovs spēlēja līdz pat 2006. gada vasarai, kad pievienojās Krievijas Superlīgas kluba Toljati "Lada" rindām.
Vēlēdamies spēlēt NHL, 2007.—08. un 2008.—09. gada sezonas Deņisovs aizvadīja Amerikas hokeja līgā, taču tad pievienojās KHL klubam Minskas "Dinamo". 2010.—11. gada sezonu hokejists aizvadīja Šveices hokeja līgas klubā HC Ambrì-Piotta, taču tad atgriezās Minskā.
Baltkrievijas hokeja izlases sastāvā spēlējis 2010. gada olimpiskajās spēlēs, kā arī septiņos Pasaules čempionātos.
Monpeljē
Pilsētā atrodas 1220. gadā dibinātā Monpeljē universitāte - viena no senākajām Francijā. Tomēr jāņem vērā, ka Lielās franču revolūcijas laikā universitāti slēdza, un darbību atjaunoja tikai 1896. gadā. Pilsētā atrodas 1593. gadā dibināts botāniskais dārzs - vecākais Francijā.
Pilsētā ir bāzēts profesionāls futbola klubs Monpeljē HSC.
Vēsture
Pilsēta pirmoreiz rakstos minēta 985. gadā un atradās Tulūzas grāfu pakļautībā. X gadsimtā tā strauji attīstījās kā tirdzniecības centrs. 1204. gadā Monpeljē ieguva pilsētas tiesības. 1213. gadā pilsēta kļuva par Aragonas karaļa Pedro II īpašumu, bet 1349. gadā nonāca Francijas karaļa Filipa VI valdījumā. Viduslaikos Monpeljē attīstījās kā svarīgs tirdzniecības centrs ar Levanti, tomēr XV gadsimta beigās to izkonkurēja Marseļa.
Reformācijas laikos XVI gadsimtā Monpeljē bija hugenotu centrs. 1622. gadā Francijas karalis Luijs XIII aplenca un ieņēma pilsētu. Vēlāk Luijs XIV izvēlējās Monpeljē par Langdokas centru, tomēr pēc Lielās franču revolūcijas Monpeljē kļuva par daudz mazākā Ero departamenta galveno pilsētu.
XX gadsimtā pēc Alžīrijas neatkarības iegūšanas Monpeljē apmetās daudzi Alžīrijas franču iedzīvotāji.
Cilvēki
Monpeljē dzimuši:
Kristians Kentvels
Kristians Kentvels (dzimis 1980. gada 30. septembrī Misūri, ASV) ir amerikāņu vieglatlēts, lodes grūdējs.
Viņš ir 2009. gada Pasaules čempions lodes grūšanā. 2008. gada olimpiskajās spēlēs Kentvels izcīnīja sudraba medaļu. 2004. un 2008. gadā viņš triumfēja arī Pasaules čempionātā telpās.
Viņa personīgais rekords lodes grūšanā ir 22,54 metri, ko viņš sasniedza 2004. gada 5. jūnijā.
Kurzemes vecskotu virsloža "Ernests pie sarkanā ērgļa"
Kurzemes vecskotu virsloža "Ernests pie sarkanā ērgļa" (vācu: alt-schottische Oberloge „Ernst zum rothen Adler” in Kurland) bija augstāko grādu loža ceturto grādu sasniegušajiem brīvmūrniekiem, kas piederēja pie Jelgavas ložas "Trīs kronēti zobeni" („Trois epées couronnées” jeb „Zu den drey Gekrönten Schwerdtern“) vai pie īslaicīgi Striktās observances sistēmā strādājušās Jelgavas ložas "Trīs kronētas sirdis" („Trois Coeurs couronnées”) vai Aizputes ložas "Frīdrihs pie zaļā karoga" („Friedrich zur grünen Fahne”). Virsloža strādāja Prūsijas Karaliskās mātes ložas "Pie trim zemeslodēm" („Zu den drei Weltkugeln”) vecskotu ložu rituālā. Skotu virsložas locekļu vārdi nav pieejami pilnībā.
Veseksu dinastija
Dinastijas aizsācējs bija Veseksas karalis Alfrēds Lielais (senangļu: Ælfrēd) (849-899), kuram 886. gadā izdevās apvienot anglosakšu karalistes vienā valstī.
Kurzemes vecskotu virsloža "Ernests pie sarkanā ērgļa"
Pakļautība
Kurzemes vec-skotu virsloža "Ernests pie sarkanā ērgļa" kopā ar Vidzemes vec-skotu virsložu "Pie zelta pārpilnības raga" pakļāvās direktorālajai lielložai "Pie trim zemeslodēm" Striktās Observances sistēmā. Savukārt pēc Stingrās uzraudzības sistēmas pārveides 1772.gadā Vidzemes un Kurzemes vec-skotu virsložas pakļāvās augstākajam lielmeistaram Braunšveigas hercogam Ferdinandam. Pēc lielmeistara barona Kārļa Gothelfa fon Hunda un Alten-Grotkausa nāves par Stingrās uzraudzības ordeņa vadītāju Volfenbuteles (Wolfenbüttel) konventā 1778. gada 28.jūlijā - 27.augustā tika ievēlēts Sēdermanlandes hercogs Kārlis. Livonijas prefektūra ar Rīgas kapitula komtura Baltazara fon Bergmana (ordeņa bruņinieka vārds: Balthazar eques a columna aurea coronata) pūliņiem tika pacelta neatkarīgas prefektūras statusā.
Veseksu dinastija
Tā kā pēdējais Veseksas dinastijas karalis Eduards Grēksūdzētājs (Edward the Confessor) 1066. gada 4. janvārī mira, neatstājot mantinieku, toties testamentā kā savu pēcnācēju bija norādījis brālēnu Normandijas hercogu Viljamu II Bastardu, tas nekavējoties ar karaspēku ieradās Anglijā. Normāņi kaujā pie Heistingsas sakāva un nonāvēja ievēlēto anglosakšu karali Haroldu Godvinsonu. 26. decembrī hercogs Viljams tika kronēts par Anglijas karali Viljamu I, aizsākot Normandiešu dinastiju.
Kurzemes vecskotu virsloža "Ernests pie sarkanā ērgļa"
Ceturtā grāda ložas darbības atjaunošana
Senā un akceptētā skotu rituāla ceturto grādu sasniegušajiem Latvijas pilsoņiem Vācijas brīvmūrnieku 33. un pēdējā grāda Augstākā rāte 2005. gadā nodibināja perfekcijas ložu „Clavis Rigensis”, kas kopš 2007. gada darbojas suverēnās Latvijas AASR Augstākās rātes vadībā.
Veseksu dinastija
Veseksu dinastijas restaurācija
Piezīme: Sensakšu vārds "Ætheling", kas pievienots daudzu šīs dzimtas locekļu vārdiem, nav ne iesauka, ne uzvārds, bet tikai nozīmē piederību karaliskajai dinastijai.
Serhijs Varlamovs
Serhijs Varlamovs (dzimis 1978. gada 21. jūlijā) ir bijušais ukraiņu hokejists, kreisās malas uzbrucējs, Ukrainas hokeja izlases dalībnieks. Karjeras laikā aizvadījis 63 spēles Nacionālās hokeja līgas klubos Kalgari "Flames" un Sentluisas "Blues", taču karjeras lielāko daļu aizvadījis Krievijas Superlīgā un Kontinentālajā hokeja līgā. Ukrainas izlases sastāvā spēlējis 2002. gada olimpisko spēļu turnīrā, kā arī desmit Pasaules čempionātos.
Spēlētāja karjera
Ilgāku laiku spēlējot Rietumu hokeja līgā, profesionāļa karjeru Varlamovs uzsāka Ziemeļamerikā, 1996.—97. gada sezonā debitējot Amerikas hokeja līgā. Jau nākamajā sezonā uzbrucējs aizvadīja vienu spēli NHL kluba Kalgari "Flames" rindās. "Flames" sastāvā gan Varlamovs tā arī nenostiprinājās.
2001. gada vasarā Varlamovs tika aizmainīts uz Sentluisas "Blues" rindām, tās sastāvā aizvadot pilnu 2001.—02. gada sezonu, taču 2002.—03. gada sezonā kluba sastāvā aizvadot vien trīs spēlēs, pārējo laiku pavadot AHL. 2003.—04. gada sezonu uzbrucējs aizvadīja Vankūveras "Canucks" sistēmā, NHL gan neaizvadot ne spēli.
Sākoties 2004.—05. gada NHL sezonas lokautam, Varlamovs pievienojās Krievijas Superlīgas klubam Kazaņas "Ak Bars". Pēc divām "Ak Bars" aizvadītām spēlēm hokejists pārcēlās uz Novosibirskas "Sibir" rindām, tā rindās aizvadot nākamās četras sezonas.
2008.—09. gada sezonu Varlamovs uzsāka jau Čerepovecas "Severstal" rindās, sezonas gaitā gan tiekot aizmainītam uz Sanktpēterburgas SKA. Nākamo sezonu Varlamovs dalīja uz pusēm starp spēlēšanu Minskas "Dinamo" un Baltkrievijas Ekstralīgas kluba Kijivas "Sokil" sastāvā, taču 2010.—11. gada sezonu pilnībā aizvadīja Minskā.
2009. gada Alūksnes novada domes vēlēšanas
'''2009. gada Alūksnes novada domes vēlēšanas''' notika 2009. gada Latvijas pašvaldību vēlēšanās. Vēlēšanās Alūksnes novada domē tika ievēlēti 15 deputāti. Vēlēšanās piedalījās 9 kandidātu saraksti, kas veidoti no 147 kandidātiem. Alūksnes novads tika izveidots administratīvi teritoriālās reformas rezultātā, tādēļ šī novada domes vēlēšanas notika pirmoreiz. Alūksnes novadā vēlēšanas notika 21 iecirknī.
Vēlēšanās visvairāk balsu ieguva Sabiedrība citai politikai (23,47%), bet kopā novada domē iekļuva 7 no 9 sarakstiem. Alūksnes novada domes vēlēšanās piedalījās 7 433 vēlētāji jeb 50,46% no balsstiesīgajiem. No vēlēšanu aploksnēm derīgas bija 7 428, bet savu balsi par kādu no sarakstiem atdeva 7 303 vēlētāji.
Livonijas kapituls "Tempļa pils"
Livonijas kapituls "Tempļa pils" (vācu: Tempelburg) bija Striktās observances sistēmas piekto un sesto grādu sasniegušo brīvmūrnieku bruņinieku organizācija. Kapituls strādāja Jelgavā pēc Striktās observances Tempļa bruņinieku rituāla. Arhīvos atrodami tikai nedaudzi kapitula locekļu vārdi, jo viņiem tika piešķirti jauni ordeņa bruņinieku vārdi.
Pakļautība
Kapituls tieši pakļāvās direktorālajai lielložai "Pie trim zemeslodēm" Striktās Observances sistēmā. Pēc Stingrās uzraudzības sistēmas pārveides 1772. gadā Livonijas kapitula bruņinieku grādi tieši pakļāvās provinces lielmeistaram fon Hundam. Pēc barona fon Hunda nāves par Stingrās uzraudzības ordeņa vadītāju Volfenbuteles (Wolfenbüttel) konventā 1778. gada 28. jūlijā - 27. augustā tika ievēlēts Sēdermanlandes hercogs Kārlis (nākamais Zviedrijas karalis Kārlis XIII) un Livonijas prefektūra ar Rīgas kapitula komtura Baltazara fon Bergmana pūliņiem tika pacelta neatkarīgas Ordeņa prefektūras statusā. Pēc 1782. gada, kad Krievija tika pasludināta par Striktās Observances VIII. provinci, tad Rīgas prefektūras bruņinieku grādos esošie brīvmūrnieki pakļāvās Ordeņa Maskavas direktorijai, kuras priors (vadītājs) bija izcilais krievu apgaismotājs Nikolajs Novikovs (ordeņa vārds Nicolaus eques ab ancora), bet kanclers -Johans Georgs Švarcs (ordeņa vārds Georgius eques ab aquila crescente). Rīgas prefektūras pārstāvis Maskavas direktorijā bija Pēteris fon Freilihs (Petrus eques a speculatione). N.Novikova vadībā par galveno brīvmūrniecības mērķi kļuva dzimtbūšanas atcelšana Krievijas Impērijas teritorijā, kas vispirms izdevās Baltijas provincēs.
Dibināšana un darbības apturēšana
Livonijas kapituls tika dibināts pēc 1768. gada Striktās Observances sistēmas piekto ("noviči") un sesto grādu ("templiešu" grādu) sasniegušajiem brāļiem bruņiniekiem no vecskotu ložām "Pie zelta pārpilnības raga" Rīgā un "Ernests pie sarkanā ērgļa" Jelgavā VIII. provinces Livonijas prefektūrā, kas sakrita ar Vidzemes un Kurzemes teritoriju. Kapituls darbojies līdz 1794. gadam, kad tas pārtrauca darbību sakarā ar Krievijas ķeizarienes Katrīnas II vēlēšanos. Nikolaju Novikovu pavēlēja ieslodzīt Šliselburgas cietoksnī, no kura viņu garīgi un fiziski salauztu atbrīvoja tikai pēc 15 gadiem.
Kapitula darbības atjaunošana
Senā un akceptētā skotu rituāla astoņpadsmito grādu sasniegušajiem Latvijas pilsoņiem Vācijas brīvmūrnieku 33. un pēdējā grāda Augstākā rāte 2005. gadā atjaunoja Rožukrusta bruņinieku kapitulu „Tempļa pils”, kas kopš 2007. gada darbojas suverēnās Latvijas AASR Augstākās rātes vadībā.
Bee Gees
Bee Gees bija trīs brāļu Berija, Robina un Morisa Gibu izveidota mūzika grupa, kas kļuva par vienu no populārākajām un komerciāli veiksmīgākajām 20. gadsimta grupām. Brāļi ir dzimuši Menas salā, bērnību pavadījuši Mančestrā, bet 1958. gadā pārcēlušies uz Austrāliju, kur uzsāka savas muzikālās karjeras.
Grupa ir ieguvusi 9 Grammy balvas un bija pasaules slavena gandrīz visu laiku no saviem vairāk nekā 40 pastāvēšanas gadiem. Vislielākos panākumus Bee Gees guva divos atšķirīgos savas darbības posmos: vispirms 60. gadu otrajā pusē un 70. gadu sākumā kā harmoniska softroka grupa, kā arī 1970. gadu otrajā pusē kā vieni no disko ēras populārākajiem māksliniekiem.
Visu trīs brāļu balsis viņu mūzikā neatkarīgi no muzikālā žanra pildīja katra savas funkcijas. Berijs ar savu falsetu bija vadošais solists disko mūzikas gados, Robins ar savu tīro vibrato bija vadošais vokāls Bee Gees pirmsdisko ērā, savukārt Moriss izpildīja gan zemās, gan augstās harmonijas. Brāļi Gibi kopīgi ir sarakstījuši gandrīz visas savas populārākās dziesmas. Grupa savu darbību beidza 2003. gadā pēc Morisa nāves.
"Bee Gees" albumu ierakstu pārdošanas rezultāti ir pārsnieguši 220 miljonus kopiju, padarot grupu par vienu no visu laiku komerciāli veiksmīgākajiem mūzikas izpildītājiem. 1997. gadā Bee Gees tika uzņemti Rokenrola slavas zālē.
Pavadošais sastāvs
Dažādos koncertos ar grupu ir koncertējuši vairāki mūziķi, taču tikai tālāk minētie ir uzskatāmi par grupas dalībniekiem.
Iestarpinājums
Iestarpinājums ir vārds, vārdu savienojums vai teikuma daļa, kurā tiek izteikts mazāk svarīgs autora paskaidrojums vai arī papildu piezīme par teikuma vai kāda plašāka konteksta saturu. Šīs konstrukcijas tiek izmantotas arī teksta niansēšanā, paustās domas akcentēšanā vai pastiprināšanā.
Iestarpinājumus tekstā atdala gan ar komatiem, gan iekavām, gan domuzīmēm. Pie iestarpinājumiem tiek pieskaitītas arī paskaidrojošas vārdu grupas.
Paveidi
Iestarpinājumu paveids ir:
Lietojums
Iestarpinājumu lieto:
Jēkabs Janševskis
Dzīvesgājums
Dzimis 1865. gada 16. februārī Nīgrandes muižas "Kalna Krīcmaņu" kalpu mājā netālu no Latvijas - Lietuvas robežas. Sešu gadu vecumā māte viņam iemācīja lasīt, mācījās vietējā pagastskolā (1873-1880) un Valtaiķu draudzes skolā pie mācītāja Veides (1882-1884).
1884. - 1885. gadā viņš dzīvoja Liepājā un publicēja pirmo recenziju par Lesinga komēdijas latvisko tulkojumu laikrakstā "Latvietis". Pēc skolotāja tiesību iegūšanas strādāja par mājskolotāju Lietuvā (1885-1888), tad par skolotāju Nīcas pagastskolā (1889-1896). No 1896. gada viņš sūtīja latviešu laikrakstiem savus tēlojumus no jūrnieku, zvejnieku un Lejaskurzemes lauku dzīves, ko publicēja "Latviešu Avīzes", "Baltijas Vēstnesis", "Māju Kalendārs" un "Balss". 1902. gadā Liepājas pilsētas domes vēlēšanās bija latviešu vēlēšanu komitejas sekretārs. 1902. gadā pārcēlās uz dzīvi Rīgā un strādāja par žurnālistu laikrakstos "Vārds" (1902), "Rīgas Avīzes" (1902-1903), "Apskats" (1903-1905), "Dzimtene" (1905-1906), "Latvija" (1906-1909), tad atkal "Rīgas Avīzes" (1909-1915). Pēc Pirmā pasaules kara sākuma 1915. gadā devās bēgļu gaitās uz Tveras guberņu Krievijā, pēc tam dzīvoja Maskavā (1916-1918). Pēc Brestļitovskas miera līguma noslēgšanas viņš 1918. gada vasarā atgriezās dzimtenē.
Latvijas brīvības cīņu laikā pēc Paju kaujas Janševskis kopā ar Oto Nonācu un Edvartu Virzu igauņu karaspēka ieņemtajā Valkā 1919. gada aprīlī izveidoja Ulmaņa valdībai lojālo laikrakstu „Tautas Balss”. Pēc Aprīļa puča viņš uzrakstīja memorandu Antantes valstu diplomātiskajai pārstāvniecībai Tallinā, kas sekmēja Kārļa Ulmaņa valdības atgriešanos no kuģa "Saratov" klāja Rīgā. Pēc „Tautas Balss” redakcijas slēgšanas 1919. gada oktobrī Janševskis pārcēlās uz Rīgu, kur bija Latvijas Republikas valdības laikraksta "Valdības Vēstnesis" redakcijas loceklis un līdzredaktors (1919-1931).
Miris 1931. gada 22. decembrī Rīgā, apbedīts Meža kapos.
Lineta Masai
Lineta Čepkvemoi Masai (Linet Chepkwemoi Masai; dzimusi 1989. gada 5. septembrī) ir kenijiešu vieglatlēte, garo distanču skrējēja.
Viņa ir 2009. gada Pasaules čempione 10 000 metru skrējienā. 2008. gada olimpiskajās spēlēs Masai 10 000 metru distancē palika 4. vietā.
Hokuspokus
Hokuspokus ir viens no futbola tehniskajiem elementiem. Šīs māņu kustības princips ir līdzīgs elastiko, tādēļ to bieži sauc par apgriezto elastiko. Atšķirībā no elastiko, kur bumba atrodas priekšā spēlētājam, hokuspokus tiek izpildīts, bumbai atrodoties aiz spēlētāja kājām. Hokuspokus izpilda, izdarot kustību ar augumu vienā virzienā, ar pēdas iekšmalu pastumjot bumbu aiz balsta kājas un ar pēdas ārmalu ātri atvirzot bumbu atpakaļ - tas tiek izdarīts, pārvirzot bumbu priekšā balsta kājai un izdarot izrāvienu pretējā virzienā.
Šomoģas meģe
Šomoģas meģe ir administratīvā iedalījuma vienība mūsdienu Ungārijā. Tas atrodas Ungārijas dienvidrietumos pie Horvātijas robežas.
Ačamans
Ačamans (Achamán) bija Tenerifes guanču galvenā dievība. Vārda tiešais tulkojums nozīmē "debesis". Velns bija Guayota.
Ligūrija
Ligūrija (itāļu un ligūriešu: Liguria) ir reģions Itālijas ziemeļrietumos. Ligūrija ir viens no mazākajiem Itālijas reģioniem, taču ir populārs tūristu galamērķis.
30. aprīlis
Vārda dienas
Liāna, Lilija
Brussels Cycling Classic
Brussels Cycling Classic (līdz 2013. gadam zināmas kā Parīze—Brisele) ir šosejas riteņbraukšanas viendienas sacensības profesionāļiem. Tās ir vienas no vecākajām sacensībām starptautiskajā kalendārā.
1999. gada sacensībās uzvarēja Latvijas riteņbraucējs Romāns Vainšteins.
Tiraspole
Tiraspole (mo, ru, uk) ir pilsēta Moldovas austrumos Dņestras upes kreisajā krastā. Moldovas otrā lielākā pilsēta. Starptautiski neatzītās Piedņestras Moldāvu Republikas galvaspilsēta.
Vēsture
Pilsēta dibināta 1792. gadā kā robežcietoksnis, kad Dņestras kreisais krasts no Osmaņu impērijas nokļuva Krievijas Impērijas sastāvā.
1924. gadā tika nodibināta Moldāvijas APSR Ukrainas PSR sastāvā, bet 1929. gadā Tiraspole kļuva par šīs autonomās republikas galvaspilsētu. 1938. gadā gar to gāja t. s. Staļina līnijas nocietinājumi. Kad 1940. gadā, pamatojoties uz Molotova-Ribentropa paktu, PSRS ieguva Moldāvijas austrumdaļu, 1940. gada 2. augustā tika nodibināta Moldāvijas PSR. No 1941. līdz 1944. gadam Tiraspoli pārvaldīja Rumānija, bet pēc kara tā atkal bija Moldāvijas PSR sastāvā.
PSRS laikā Tiraspolē uzcēla daudz rūpniecības uzņēmumu. Kad XX gadsimta 80. gadu beigās pastiprinājās Moldovas neatkarības kustība, Tiraspole kļuva par Moldāvijas PSR krievu minoritātes galveno centru. 1990. gada 27. janvārī referendumā Tiraspoli pasludināja par "neatkarīgu teritoriju", bet 1990. gada 2. septembrī deklarēja Piedņestras Moldāvu Republiku ar Tiraspoli kā tās galvaspilsētu.
Cilvēki
Tiraspolē vai tās apkārtnē dzimuši:
Fejēras meģe
Fejēra (hu) ir Ungārijas meģe, kas atrodas Centrālpārdonavas reģionā, Donavas rietumu krastā, netālu no Balatona austrumu krasta. Meģes administratīvais centrs ir Sēkešfehērvāra.
Fejēras meģe robežojas ar Šomoģas, Vesprēmas, Tolnas, Peštas, Komāromas-Estergomas un Bāčas-Kiškunas meģēm.
Itālijas sieviešu basketbola izlase
Itālijas sieviešu basketbola izlase ir nacionālā basketbola sieviešu komanda, kas pārstāv Itālijas Republiku starptautiskās basketbola sacensībās, tādās kā Eiropas čempionāts, Pasaules kauss, olimpiskās spēles. Pašlaik Itālijas izlase FIBA Pasaules izlašu rangā ieņem 14. vietu. Itālijas izlases labākais panākums ir uzvara 1. Eiropas čempionātā, kas norisisnājās Itālijas galvaspilsētā Romā 1938. gadā.
Ādams Kleitons
Ādams Čārlzs Kleitons (en; dzimis ) ir īru rokgrupas U2 basģitārists. Būdams britu pilsonis, viņš dzīvo Dublinā jau kopš 1965. gada. Kleitona pazīstamākās basa partijas ir U2 dziesmās With or Without You un New Year's Day. Savas karjeras laikā viņš ir darbojies arī dažādos blakusprojektos, piemēram, kopā ar grupas biedru Leriju Mullenu ierakstot galveno tēmu 1996. gada filmai "Neiespējamā misija". Ādams Kleitons kopā ar grupu U2 ir ieguvis 22 Grammy mūzikas balvas.
Kampānija
Kampānija (itāļu un neapoliešu: Campania) ir reģions Itālijas dienvidu daļā. Reģionā ir aptuveni 5,8 miljoni iedzīvotāju, tas ir otrais visvairāk apdzīvotais reģions Itālijā. Reģiona centrs ir Neapole.
Vēsture
Gandrīz visā cilvēces vēstures posmā Kampānija ir bijusi viens no nozīmīgajiem Rietumu civilizācijas centriem. Šajā vietā jau no 8. gs. p.m.ē. atradās seno grieķu kolonijas (Magna Graecia). Grieķu kolonisti nodibināja Neapoli, Kapuju u.c. pilsētas.
4. gadsimtā p.m.ē. reģionā sāka dominēt Romas Republika. Senās Romas laikā tā bija ļoti ievērojama kā vieta, kur imperatori sevišķi novērtēja kultūru, kā arī tās grieķu-romiešu vidi. Viduslaikos reģionā bija daudzas grāfistes, kas atradās Bizantijas un lombardiešu pārvaldībā.
Pateicoties normāņiem, nelielās un neatkarīgās valstiņas tika apvienotas, izveidojot Sicīlijas karalisti, bet 1285. gadā atdaloties — par Neapoles karalisti. Šajā laikā Kampānijā ienāca spāņu, franču un aragoniešu kultūra, veidojot daudzkulturālu vidi.
1860. gadā, apvienojoties Itālijai, Kampānija tika iekļauta Itālijas karalistē.
Lacio
Lacio (it,, la) ir viens no Itālijas 20 reģioniem, atrodas valsts centrālajā daļā. Reģionu dienvidrietumos un dienvidos apskalo Tirēnu jūra, robežojas ziemeļrietumos ar Toskānu, ziemeļos ar Umbriju, ziemeļaustrumos ar Marki un Abruco, austrumos ar Molizi un dienvidaustrumos ar Kampāniju. Caur reģionu plūst Tibra, viena no lielākajām Itālijas upēm. Reģiona platība ir 17,2 tūkstoši km2. 2018. gada beigās Lacio dzīvoja 5,88 miljoni iedzīvotāju, no kuriem 2,86 miljoni dzīvoja Romā, reģiona administratīvajā centrā un lielākajā pilsētā. Nākamās lielākās pilsētas ir Latīna un Džudonija.
Administratīvais iedalījums
Lacio administratīvi ir sadalīta četrās provincēs un vienā metropoles pilsētā. Šīs četras provinces ir Froziones, Latīnas, Rieti un Viterbo provincē, bet vienīgā metropoles pilsēta ir Romas metropoles pilsēta. Lacio zemākā līmeņa iedalījumā ir 378 komūnās.
Tolnas meģe
Tolna (hu) ir Ungārijas meģe, kas atrodas valsts vidienē, Donavas kreisajā krastā. Tolnas meģe robežojas ar Šomoģas, Fejēras, Bāčas-Kiškunas un Baraņas meģēm. Meģes administratīvais centrs ir Seksārda.
Tolnas meģe ir viena no vēsturiskajām Ungārijas Karalistes meģēm.
Minerālu uzskaitījums no Ģ līdz J
Nav iespējams sastādīt precīzu un nekļūdīgu "pasaules minerālu sarakstu". Ar jaunu minerālu reģistrāciju, aprakstīšanu un nosaukumu došanu nodarbojas Starptautiskā Mineraloģijas asociācija. Tomēr pirms 1959. gada atklātie minerāli nav izgājuši mūsdienās pieņemto oficiālo nosaukuma došanas procedūru - kopš šī laika daļa no šiem agrāk atklātajiem minerāliem ir apstiprināti kā atsevišķi minerāli, toties citi vairs netiek uzskatīti par atsevišķu minerāla veidu. Šajā sarakstā iekļauti dažādi minerālu nosaukumi - gan tie, kas apstiprināti pēc 1959. gada, gan arī agrāk aprakstītie minerāli, par kuriem joprojām pastāv uzskats, ka tie ir atsevišķi minerāli. Ja Jūs šeit neatrodat kādu literatūras avotā minētu minerālu, tas visdrīzāk ir ieguvis citu nosaukumu, sadalīts vairākos minerālos vai atzīts par neesošu.
Tā kā šis saraksta izmērs pārsniedz ērta Vikipēdijas saraksta izmērus, tas sadalīts alfabēta grupās. Minerāli ir grupēti pēc nosaukumiem šādā veidā: A-C - Č-G - Ģ-J - K-Ļ - M-P - R-S - Š-Ž.
Minerāli sakārtoti pēc to nosaukumiem latviešu valodas alfabēta secībā.
Papaja
Papaja jeb meloņkoks (Carica papaya) ir vienīgā suga papaju ģintī, kas pieder papaju dzimtai. Pēc ģenētiskajiem pētījumiem, radniecīgākā suga papajām ir babako (Vasconcellea pentagona). Papajas ir aptuveni sešu metru augsti koki. Par papaju izcelsmes vietu uzskata Meksikas dienvidus un Centrālameriku. Mūsdienās tā tiek kultivēta tropu un subtropu joslas zemēs visā pasaulē. To augļus cilvēki izmanto uzturā. Vadošās papaju augļu eksportētājvalstis ir Indija, Brazīlija, Nigērija, Indonēzija un Meksika.
Oviks Abrahamjans
Oviks Abrahamjans (hy, dzimis ) ir Armēnijas politiķis, bijušais Armēnijas premjerministrs (2014—2016). Abrahamjans ir valdošās Armēnijas Republikāņu partijas biedrs, iepriekš bijis Nacionālās Asamblejas spīkers.
Klemens Bauers
Klemens Bauers (sl; dzimis ) ir slovēņu biatlonists.
Biatlonista karjeru sācis 1996. gadā, kopš 2000. gada ir nacionālās izlases dalībnieks. Piedalījies četrās olimpiskajās spēlēs. 2006. gadā Turīnā viņa augstākais sasniegums bija 10. vieta stafetē Slovēnijas izlases sastāvā, savukārt 2010. gadā Vankūverā bija 4. vietas ieguvējs sprinta distancē, sekojošajā iedzīšanā ieņēmis 9. vietu. 2014. gadā Sočos ieņēma 6. vietu stafetes komandas sastāvā.
2012. gada Pasaules čempionātā Slovēnijas izlases sastāvā izcīnījis sudraba medaļu jauktajā stafetē.
Perfect Insanity
"Perfect Insanity" ir otrais singls no rokgrupas Disturbed ceturtā albuma Indestructible. Tas tika izlaists 2008. gada 6. maijā kā maksas lejupielādes dziesma. Dziesma tika uzrakstīta pirms grupa bija izdevusi savu pirmo albumu The Sickness. "Perfect Insanity" un pirms tam bija iekļauta dokumentālajā filmā par grupu, M.O.L., kā demo dziesma ar video. 2007. gadā viņi vēlreiz ierakstīja dziesmu un iekļāva albumā Indestructible.
Iridium (pavadoņsistēma)
Iridium ir globāla mobilo sakaru pavadoņu sistēma, kurā ietilpst 66 aktīvi kosmiskie aparāti un vairāki rezervē. Iridium ļauj veikt balss un datu sakarus jebkurā vietā uz zemeslodes, izmantojot mobilas, rokā turamas ierīces. Sistēma pieder kompānijai Iridium Satellite LLC. Uz Iridum lietotāju skaits bija 280 000 (par 38% vairāk nekā 2007. gadā).
Sistēma sākotnēji bija paredzēta ar 77 aktīviem pavadoņiem, un tāpēc nosaukta ķīmiskā elementa irīdija vārdā (irīdija atomskaitlis ir 77). Sākotnēji dotais nosaukums netika mainīts pat pēc sistēmas samazināšanas līdz 66 pavadoņiem (disprozija - elements ar atomskaitli 66 - nosaukums netika pieņemts, jo grieķu valodā tas nozīmē "grūti iegūt; grūti kontaktēt").
Iridium 33 un Kosmos-2251 sadursme
Iridium 33 sadūrās ar nestrādājošu Krievijas militāro pavadoni Kosmos-2251. Rezultātā pavadonis tika zaudēts. 4. martā atjaunota pilnīga pavadoņsistēmas darbība, nomainot zaudēto pret rezerves pavadoni.
NEXT — nākamā paaudze
NEXT, tāpat kā pirmā paaudze, piedāvās mobilo sakaru pakalpojumus jebkurā vietā uz zemeslodes, ieskaitot polāros apgabalus. Tiks piedāvāta platjoslas datu pārraide un daudzi citi papildu pakalpojumi. NEXT pavadoņsistēma balstīsies uz IP arhitektūru.
2007. gadā Iridium Satellite LLC paziņoja par nākamās paaudzes mobilo sakaru pavadoņu sistēmas NEXT projektēšanu. Uz to atsaucās vairāk nekā 60 kompānijas. Tikai sešas no tam atbilda tehniskā uzdevuma prasībām. Iridium Satellite LLC paziņoja, ka panākta vienošanās ar trijām kompānijām (Lockheed Martin, Space Systems Loral un Thales Alenia Space) par sākotnējā projekta koncepcijas izstrādi. Pēc pieciem mēnešiem, augustā tika izvēlēti divi kandidāti, kuri veiks detalizētu sistēmas projektēšanu: Lockheed Martin un Thales Alenia Space. Šī fāze ilgs deviņus mēnešus. Pēc tam tiks izvēlēts viens, kas arī veiks pavadoņu izgatavošanu. Plānots, ka pirmais jaunās paaudzes pavadonis tiks palaists 2013. gadā.
576. gads
576. gads bija garais gads, kas pēc Jūlija kalendārā sākās trešdienā.
Lerijs Mullens
Lorenss Džozefs "Lerijs" Mullens jaunākais (Lawrence Joseph "Larry" Mullen, Jr.; dzimis Dublinā) ir īru rokgrupas U2 bundzinieks. Viņš 1976. gadā kļuva par U2 dibinātāju, kas toreiz saucās "The Larry Mullen Band". Līdztekus darbībai grupā, Mullens ir darbojies arī atsevišķos blakusprojektos, piemēram, kopā ar grupas biedru Ādamu Kleitonu ierakstot galveno tēmu 1996. gada filmai "Neiespējamā misija". Ādams Kleitons kopā ar grupu U2 ir ieguvis 22 "Grammy" mūzikas balvas. Kad U2 kļuva aizvien populārāki, Mullens pie sava vārda pievienoja vārdu "juniors", jo viņa tēvs (arī Lerijs Mullens) dēla vietā kļūdaini saņēma lielus nodokļu rēķinus.
Esperanto
Esperanto (Esperanto) ir pasaulē visplašāk izmantotā mākslīgā valoda. 1872. gadā ārsts Ludviks Zāmenhofs sāka veidot esperanto valodu. 1887. gadā viņš ar pseidonīmu Doktoro Esperanto (tulkojumā: "Doktors Cerētājs") pirmo reizi publicēja valodas pamatus, kas bija apkopoti darbā Unua Libro (pirmā esperanto mācību grāmata). Zāmenhofa mērķis bija izveidot viegli saprotamu valodu kā universālu otro valodu, kas sekmētu mieru un saprašanos starp tautām. Teorētiski tās mērķis ir aizsargāt arī minoritāšu valodas, kuras būtu lemtas izzušanai spēcīgāku tautu valodu dēļ.
Esperanto plaši izplatīta ir Centrāleiropā, Austrumeiropā, Austrumāzijā, īpaši Ķīnā, dažos Dienvidamerikas reģionos un Dienvidrietumāzijā.
Vēsture
Esperanto 1870. gadu beigās un 1880. gadu sākumā izveidoja Dr. Ludviks Zāmenhofs. Pēc gadiem desmit, kurus Zāmenhofs pavadīja, tulkojot šajā valodā literatūru, kā arī rakstot tajā oriģinālu prozu un dzeju, pirmā esperanto gramatikas mācību grāmata ("Unua Libro") tika publicēta Varšavā 1887. gada jūlijā.
Latviski pirmo esperanto mācību grāmatu 1889. gadā uzrakstīja Rūdolfs Libeks.
Gramatika
Esperanto valoda izstrādāta, balstoties uz lielāko Eiropas valodu leksiku un gramatiskajām normām. Pavisam valodā ir 16 gramatikas likumu, kuriem nav izņēmumu. Turklāt afiksu piestiprināšanas sistēma atvieglo esperanto mācīšanos: tā ļauj balstīties uz nedaudziem zināmiem vārdiem, lai radītu jaunus vārdus, kas saprotami visiem citiem, tāpēc nav nepieciešams mācīties tik daudz dažādu sakņu.
Pirmais karagājiens uz Hariju (1216)
1216. gada karagājiens uz Hariju notika 1216. gada vasarā pēc Igaunijas pirmās sadalīšanas. Tajā piedalījās Igaunijas un Livonijas bīskapu sabiedrotie līvi un leti, un Zobenbrāļu ordenis, ko vadīja tā mestrs Folkvīns. Karagājiens virzījās uz ziemeļiem caur jau iepriekšējos gados kristīto Sakalas zemi, kur par pavadoņiem tika paņemti šīs zemes vecākie. Četrās dienās tika nopostīta Igaunijas vidienē esošā Harijas zeme.
Marke
Marke ir Itālijas reģions valsts centrālajā daļā. Uz ziemeļiem atrodas Emīlijas-Romanjas reģions un Sanmarīno, uz ziemeļrietumiem atrodas Toskāna, uz rietumiem — Umbrija, Abruco un Lacio uz dienvidiem un Adrijas jūra uz austrumiem.
Pentode
Pentode (el — pieci + (elektr)ods) — elektronu lampa ar pieciem elektrodiem — anodu, karsējamu katodu un trim tīkliņiem — vadīšanas (stūrēšanas) tīkliņu, ekrāntīkliņu un bremztīkliņu. Pentode ir tetrodes uzlabots variants, kam novērsts sekundārās emisijas efekts jeb dinatronefekts.
Vēsture
Pirmās pentodes ieviesa Bernhards Telegens 1926. gadā. Pentodes tika plaši pielietotas līdz pat tranzistoru izgudrošanai un vēl ilgi pēc tam.
Uzbūve
Pentodes uzbūve līdzīga triodes un tetrodes uzbūvei, bet tai starp ekrāntīkliņu un anodu atrodas vēl viens papildus elektrods — bremztīkliņš. Tam ir vēl lielāks diametrs un vijuma solis nekā stūrējošajam un ekrāntīkliņam. Papildus tīkliņam mēdz būt atsevišķs izvads, bet dažkārt bremztīkliņu savieno ar katodu tieši lampas balona iekšpusē — tad tam automātiski ir negatīvs potenciāls, kas vienāds ar spriegumu uz katoda (tomēr šādām lampām ir mazākas pielietošanas iespējas).
Pentodēm ar pagarinātu raksturlīkni (varimī) stūrējošais tīkliņš ir ar mainīgu vijuma soli.
Īpašības
Pentodes spēj darboties visai augstās frekvencēs, jo parazītiskā starpelektrodu kapacitāte tām ir maza, savukārt iekšējā pretestība — liela. Tām ir arī augsts lietderības koeficients. Pentodes nav īsti piemērotas skaņas pastiprināšanai, jo tām spektrā ir samērā liels trešās harmonikas īpatsvars, kas cilvēka ausij nav patīkams.
Izmantošana
Pentodes agrāk plaši lietoja radiotehnikā, taču šobrīd tās ir aizstājuši pusvadītāji.
Mūsdienās tās galvenokārt izmanto pastiprinātāju jaudas pakāpēs (Hi End skaņas, elektroģitāru, raidītāju) un priekšpastiprinātāju ķēdēs. Pentodes izmantošanu skaņas priekšpastiprinātājos ierobežo lielais paštrokšņu līmenis tās lielās iekšējās pretestības dēļ. Taču pentodes spēj darboties daudz augstākās frekvencēs (mazās starpelektrodu kapacitātes, attiecīgi mazāka Millera efekta dēļ), līdz ar to radiofrekvenču lampu tehnikā priekšpastiprinātājos pamatā izmanto pentodes. Lielā pastiprinājuma dēļ pentodes var izmantot mikrofonu pastiprinātājos.
Šobrīd (21. gadsimta sākumā) plaši izmanto un arī ražo šādas pentodes (un to analogus):
2009. gada Amatas novada domes vēlēšanas
Vēlēšanās visvairāk balsu ieguva Latvijas Zemnieku savienība (47,33%), bet kopā novada domē iekļuva 4 no 6 sarakstiem. Amatas novada domes vēlēšanās piedalījās 2 590 vēlētāji jeb 54,01% no balsstiesīgajiem. No vēlēšanu aploksnēm derīgas bija 2 586, bet savu balsi par kādu no sarakstiem atdeva 2 548 vēlētāji.
Lombardija
Lombardija ir reģions Itālijas ziemeļrietumos, kurš tikai izveidots 1970. gadā. Ar gandrīz 10 miljoniem iedzīvotāju, kas dzīvo 12 provincēs, kuras savukārt ir sadalītas 1544 pašvaldībās, Lombardija ir visapdzīvotākais Itālijas reģions. Ziemeļos reģions robežojas ar Šveici, rietumos ar Pjemontas reģionu, austrumos ar Veneto un Trentīno-Alto Adidžes reģioniem un dienvidos ar Emīlijas-Romanjas reģionu.
Ģeogrāfija
Lombardijas virsmu sastāda līdzenumi (kas veido aptuveni 47% no reģiona teritorijas) un kalnu apgabali (kas veido 40,6%). Atlikušie 12,4% no reģiona ir pauguraina teritorija.
Administratīvais iedalījums
Lombardija administratīvi tiek iedalīta 12 provincēs un vēl sīkāk 1544 komūnās.
Lombardijas provinces ir šādas:
Tukuma 2. vidusskola
Vēsture
Skola savas durvis pirmo reizi vēra 1969. gada 1. septembrī. Tobrīd tā bija lielākā Tukuma rajona skola. Tās atvēršana ļāva atslogot citas Tukuma pilsētas skolas, kuras izjuta telpu trūkumu. Latvijas PSR laikā skolā bija gan latviešu, gan krievu valodas plūsmas. Pirmais skolas direktors bija Roberts Vaļums. Pēc viņa no 1972. līdz 1978. gadam skolu vadīja Jevgeņija Poduhoviča. Pēc viņas skolas vadītāja vietu ieņēma Pēteris Kokins, kurš pirms tam bija Tukuma Raiņa vidusskolas direktors. No 1983. gada skolu vadīja Vilis Seleckis, no 1987. gada Juris Celmiņš.
Atmodas kustības laikā 1989. gadā par skolas direktoru iecēla M. Zarenko, šajā laikā skolā bija konfrontācija starp dažādu politisko uzskatu skolotājiem. 1993. gadā skolā tika likvidēta krievu valodas plūsma un skolu sāka vadīt Ināra Kravale. Šobrīd skolu vada Anita Locāne.
Molize
Molize ir Itālijas reģions valsts dienvidu daļā. Tas ir otrs mazākais valsts reģions. Par administratīvu reģionu Molize kļuva tikai 1963. gadā, līdz tam tas bija apvienots vienā reģionā ar Abruco - Abruzzi e Molise.
Ridberga pussala
Ridberga pussala (en) ir ap 60 km gara un līdz 38 km plata ar ledu klāta pussala Elsvērta Zemes piekrastē Rietumantarktīdā. Austrumos to apskalo Kerola šaurums, kas pussalu atdala no Smailija salas, rietumos — Flederera līcis. Atdala Ingliša krastu austrumos no Braiena krasta rietumos. Nokartēta no ASV Kara flotes 1961.—1966. gadu aerofotogrāfijām un nosaukta par godu ASV Kara flotes Antarktīdas izpētes kuģa Eltanin kapteinim Svenam Ridbergam (Sven Rydberg).
.tr
.tr ir Turcijas Interneta augstākā līmeņa domēns (ccTLD). To administrē Tuvo Austrumu Tehniskās Universitātes Datoru centrs. nc.tr tiek izmantots kā otrā līmeņa domēns Ziemeļkiprai, jo tai nav piešķirts pašai savs augstāka līmeņa domēns
Citi otrā līmeņa domēni:
Aleksejs Bogomolovs
Aleksejs Bogomolovs (Алексей Фёдорович Богомолов; dzimis, miris bija PSRS radiotehnikas zinātnieks. Devis nozīmīgu ieguldījumu pirmo starpkontinentālo ballistisko raķešu un Zemes mākslīgo pavadoņu palaišanas radiotelemetrijas sistēmu izstrādē. Veicis lielo radioteleskopu projektēšanu.
Karolingu renesanse
Karolingu renesance ir viduslaiku kultūras uzplaukums, saistīts ar Kārļa Lielā valdīšanas laiku. Terminu ieviesis 19. gadsimta franču vēsturnieks Ampērs (Jean-Jacques Ampère).
Bogomolovs
Bogomolovs (ru, no богомол — 'dievlūdzējs'; sieviešu dzimtē Bogomolova (Богомо́лова)) ir krievu cilmes uzvārds. Cilvēki ar šo uzvārdu:
Karolingu renesanse
Māksla
Mākslas uzplaukums Rietumeiropā sākās ar Franku valsts izveidošanos un Kārļa Lielā valdīšanu. Karolingu dinastija sāka pulcināt ap sevi izglītotus cilvēkus no visas plašās ķeizarvalsts, veica pasākumus, lai saglabātu senos pieminekļus, cēla jaunas pilis, dievnamus, kuru arhitektoniskajā uzbūvē un rotājumā centās pievērsties vēlīnās antīkās pasaules mantojumam, īpaši Senās Romas valsts paraugiem.
Vislielāko varenību sasniedza Kārļa Lielā valdīšanas laikā. Viņš paplašināja robežas un īpaši aizstāvēja pāvestu, kādēļ viņu arī kronēja par imperatoru.